Hlina, Alojz, poslanec NR SR (2014-12-09):
Viete, to je, že ja sa budem viacej, viete, ale ja vám to poviem ináč. Pani kolegyňa, a teraz vám nahrám, toto je príklad, Štefan, príklad fundamentálneho pokrytectva, lebo ty si povedal, vieš, čo si povedal? Že biskup Baláž povedal, že žobrať, zakázal žobrať. Ja by som nezakázal žobrať. Ale ty si hovoril, že to sa ti zdá ako správne, ale nezdá sa ti správne ten návrh, že keď ľudia, ktorí pijú celý deň na lavičke a znečisťujú pod seba, že by sme ich mali postihnúť. No čo to je? Lebo, viete, to je fundament, to je pokrytectvo, ohromné pokrytectvo. To sú, to je presne to. Povedal to biskup Baláž, ergo je to pravda, čiže to mi nevadí, že zakážem žobrať. Podľa mňa, keby som ja sem došiel s návrhom zákona, čo je podľa mňa silná vec, že zakazujem žobrať, však prečo? Však nech, áno, to je proste, to sa stane. Ale ja hovorím o tom, že niekto terorizuje, normálne terorizuje, celý deň sedí na lavičkách, okrikuje, obťažuje, pomočieva sa, rozhadzuje, pije lacné víno a hovoríme o tom, ako to ochrániť a vy mi tu začnete niečo splietať, však som si to už potom ani nepísal, prosím vás. O empatii? O sociálnom programe? O systémových riešeniach? O čom tu chcete rozprávať? O akých systémových riešeniach? Toto riešime ad hoc vec, ktorá sa stáva. (Reakcia z pléna.) To je záverečné slovo, samozrejme. Na to, aby si nereagoval, proste načo, ja ťa nepotrebujem počuť, úplne zbytočné, Štefan, prepáč. (Šum v sále.) Úplne zbytočné. Lebo to nemá význam, fakt tu nemá význam robiť. Nemá význam tu robiť. Veď si, prosím ťa, pozri, čo hovorím. Pozri si tú situáciu a nezačnite mi tu hovoriť o nejakých, že systémových riešeniach, sociálne, prosím vás, tomu ja rozumiem, nikto s tým nemá problém a ja k tomu, ja tú empatiu mám, by ste neverili a nebudem vás tu presviedčať, dobre? Nebudem sa tu hrať, jak niektorí exoti, že budú na seba liať studenú vodu a potom sa budú tváriť, jak si tu, ja, ja v tomto, vážení, keby k tomu prišlo, tak ja idem dozadu podávať, ale nikdy to neurobím, že nikdy nepoviem, že čo som kedy, kde, pre koho urobil. Ak to povedia tí ľudia, ktorým som pomohol, nech sa páči, ale ja sa s tým chváliť nebudem, obzvlášť, keď je to na titulkoch v Novom čase. Prosím vás, čiže toto mi nevkladajte. Ja hovorím o tom, že áno, sa stáva to, že ľudia dokážu terorizovať, určitá skupina ľudí. Je päť ľudí v Bratislave, ktorí terorizujú ľudí na námestí SNP dennodenne. Je to päť rovnakých ľudí. A vedia, vedia, parazitujú na tom systéme tak, že vedia, že nikto im nič nemôže. A my hovoríme jednu vec. Keby sa prijal tento zákon, tak policajt im môže zobrať to víno, preboha, však nikto nehovorí, že zoberie chleba. O čom si ty rozprával, že niekto niekomu zoberie chleba? Veď chlieb, keby si prečítal ten zákon, chlieb, potravina je základná životná potreba. Ten zákon to vyníma. Kto hovorí, že by niekto bral chleba? My hovoríme o tom, keď je schopný celý deň tam sedieť a chľastať to lacné víno, tak mu ho môže zobrať v tom najhoršom možnom prípade. Keď je, a keď nič, len sedí, tichučko sedí a tak, ale porušuje, znečisťuje, obťažuje, terorizuje. Prosím vás, o tom by vám vedeli rozprávať iní. A vy tu začnete splietať, o neviem čom. Veď toto sa naozaj nedá robiť. (Reakcia z pléna.) Ale, žobre, ale zmyslom toho je, a to je presne to, vážení, tak aspoň otvor myseľ, prosím ťa, Štefan. Zmyslom toho je, že on to víno pôjde piť inde, ale už ho aspoň nebude piť na tej lavičke a to tá matka s tým deckom si nebude môcť na tú lavičku sadnúť. Tak pôjde si s tým vínom niekde do poľa, no pôjde, ja neviem, alebo mu niekto pomôže, ja už neviem. Ale nebude v tom meste, lebo im sa to páči byť v tom meste, im sa to páči. (Reakcia z pléna.) Ale ja neriešim svetový mier. Vy tu všetci riešite svetový mier. Ja riešim dielčie problémy, dobre? Dielčí problém je taký, treba ho riešiť, ľudia sú s ním terorizovaní, svetový mier si rieš ty, dobre? Ja teraz riešim konkrétnu jednu vec, ktorá prijatím tohto zákona ľuďom pomôže, reálne im pomôže. Reálne. Reálne si bude kde sadnúť na námestí SNP, na Hlavnej ulici v Košiciach si bude kde sadnúť na lavičky, aj v Kežmarku, aj neviem, kde všade. A svetový mier si ty tuná s Helenkou si riešte, to je úplne v poriadku, to je legitímne, to treba riešiť, to je úplne v poriadku. Ja teraz riešim dielčiu vec, dobre? Dielčiu vec. Vy si riešte systémové, ja na to nemám, aby som riešil systémové, ja sa na to nepasujem, ja, ja dielčiu, maličkú vec, dobre? Maličkú vec a keď sa vyrieši, si poviem, dobre, super, a svetový mier si riešte vy. Ďakujem.